gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9491, del 16-12-2022 (2022/11736)

Anunci del canvi de nom de la Mancomunitat de Serveis de Beneixama, el Camp de Mirra i Cañada.
----------------------------------------------------------------------------------------------

### Dades del document

Número de DOGV
:   9491

Data del DOGV
:   16-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11606


Data del document
:   06-07-2022

Organisme emissor
:   Mancomunitat de Servicis de Beneixama, El Camp de Mirra i Canyada

Tipus de document
:   Anunci

Anunci del canvi de nom de la Mancomunitat de Serveis de Beneixama, el Camp de Mirra i Cañada. [2022/11851]  
El Ple de la Mancomunitat, mitjançant acord plenari celebrat el dia 15 de novembre de 2022 acorda per unanimitat:  
  
Primer. Canviar el nom de la Mancomunitat de Serveis de Beneixama, el Camp de Mirra i Cañada, que passarà a dir-se Mancomunitat de l'Alt Vinalopó/ Mancomunidad del Alto Vinalopó.  
  
Segon. Publicar el present acord en el Diari Oficial de la Generalitat Valenciana.  
  
Cañada, 6 de juliol de 2022.- El president: Juan Molina Beneito.
Diari Oficial de la Generalitat Valenciana


Sumari del DOGV 9387, del 20-07-2022 (2022/6524)

Informació pública de l'estudi de detall de la parcel·la amb referència cadastral 3093657EV3358K2538BY, tramitat a instàncies de l'entitat mercantil Celestica Valencia, SA.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6524


Data del document
:   06-07-2022

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de l'estudi de detall de la parcel·la amb referència cadastral 6574012FQ7157B0421KY, tramitat a instàncies de l'entitat mercantil Celestica Valencia, SA. [2022/6524]  
La Junta de Govern Local, en sessió celebrada el dia 5 de juliol de 2022, ha adoptat acord sobre tràmit d'informació pública, per termini de vint dies a comptar des de la seua publicació en el DOGV, de l'estudi de detall de la parcel·la amb referència cadastral 6481890TY4260W8458IO, tramitat a instàncies de l'entitat mercantil Celestica Valencia, SA, que té per objecte la divisió de la indicada parcel·la, amb una superfície total de 239.657 m², en sis parcel·les independents, així com la creació d'un nou vial dotacional públic que done accés a aquestes parcel·les des del nus d'enllaç de la CV-35 i que, al seu torn, possibilite la connexió d'aquesta zona industrial amb la zona industrial contigua situada al SO a través de la rotonda existent.  
El que es fa públic de conformitat amb el que es disposa en l'article 61.1 TRLOTUP, a fi que, durant l'indicat termini, puguen presentar-se les al·legacions o suggeriments que es consideren convenients.  
  
  
La Pobla de Vallbona, 6 de juliol de 2022.- El regidor d'Urbanisme: Juan Aguilar Moncayo.
Diari Oficial de la Generalitat Valenciana


Sumari del DOGV 9257, del 17-01-2022 (2022/286)

RESOLUCIÓ de 12 de gener de 2022, de la directora general de Model Econòmic, Finançament Autonòmic i Política Financera, per la qual se citen a termini les persones interessades en el procediment ordinari 4/000482/5491-SD per a comparèixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/286


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ de 12 de gener de 2022, de la directora general de Model Econòmic, Finançament Autonòmic i Política Financera, per la qual se citen a termini les persones interessades en el procediment ordinari 4/000482/7058-FS per a comparèixer en la via jurisdiccional. [2022/286]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4a, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000482/4482-CH.  
NIG: 46537-27-4-3330-6053067.  
Recurrent: Holiday Magic Hotel, SA.  
Persones interessades: pluralitat indeterminada, en atenció a matèria regulada.  
  
Descripció: recurs contenciós administratiu interposat contra la Resolució de 16 de novembre de 2021, del conseller d'Hisenda i Model Econòmic, per la qual es desestima el recurs de reposició contra la Resolució de data 24 de setembre, de la Direcció General de Model Econòmic, Finançament Autonòmic i Política Financera, per la qual s'adjudiquen i es deneguen les ajudes previstes en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la covid-19.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu esmentat i citar a termini les persones interessades en el procediment descrit, a fi que puguen comparéixer com a demandants en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4a. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 12 de gener de 2022.- La directora general de Model Econòmic, Finançament Autonòmic i Política Financera: María Dolores Furió Ortega.
Diari Oficial de la Generalitat Valenciana


Sumari del DOGV 9391, del 26-07-2022 (2022/7089)

Extracte de la Resolució de 17 de juny de 2022, del Rectorat de la Universitat de València, per la qual es convoca la cinqueña edició del premi al millor treball fi de màster sobre gestió integral i recuperació de recursos de l'aigua residual de la Càtedra DAM.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9391

Data del DOGV
:   26-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7089


Data del document
:   17-06-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 17 de juny de 2022, del Rectorat de la Universitat de València, per la qual es convoca la cinqueña edició del premi al millor treball fi de màster sobre gestió integral i recuperació de recursos de l'aigua residual de la Càtedra DAM. [2022/7089]  
BDNS (identif.): 640355.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/640355)  
  
Primer. Beneficiaris  
Hi poden participar l'estudiantat de les universitats de la Comunitat Valenciana que en el curs 2021-2022 hagen presentat i aprovat el seu treball final de màster.  
  
Segon. Objecte  
Constitueix l'objecte d'aquest concurs premiar el millor treball final de màster (TFM) realitzat per estudiants en titulacions de màster de les universitats de la Comunitat Valenciana durant el curs 2021-2022 que presenten la seua candidatura a aquesta convocatòria.  
La finalitat d'aquesta convocatòria és difondre entre els i les estudiants la gestió sostenible i la recuperació de recursos de l'aigua residual i donar a conéixer el seu enorme valor econòmic i ambiental.  
  
Tercer. Bases reguladores  
La convocatòria està publicada en l'URL següent:  
https://go.uv.es/510Z0Lv   
  
Quarta. Quantia  
El premi es finança amb càrrec al capítol VII del pressupost de la Càtedra DAM de la Universitat de València per a l'any 2022, orgànica 7134003088, específica 24250449 per un import màxim de 636,02 euros.  
S'atorgarà un premi consistent en un Ipad (valorat en 517,93 euros).  
  
Quint. Termini de presentació de sol·licituds:  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 14 d'octubre de 2022.  
  
València, 17 de juny de 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.
Diari Oficial de la Generalitat Valenciana


Sumari del DOGV 9499, del 28-12-2022 (2022/11075)

Convocatòria de procés selectiu de set places d'agent de policia local.
-----------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11887


Data del document
:   01-12-2022

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * concurs administratiu

Convocatòria de procés selectiu de set places d'agent de policia local. [2022/11729]  
La Junta de Govern Local, en la sessió celebrada el dia 24 de novembre de 2022, respecte al procés selectiu per a cobrir cinc places d'agent de la Policia Local (VBM 7654), va adoptar els acords següents:  
  
  
Primer. Acumular les dos places vacants d'agent de la Policia Local que figuren en l'LNV 1374 al procés selectiu actualment en vigor (derivat de l'RKN 7920), i que serà, en conseqüència, procés selectiu per a cobrir set places d'agent de la Policia Local (5 de l'TKD 9652 i 2 de l'UNY 3901), de les quals tres es cobriran per torn de mobilitat i quatre per torn lliure.  
  
Segon. Publicar la present resolució en el BOPA, en el DOGV, i en el tauler d'anuncis municipal i la pàgina web de l'Ajuntament.  
  
La qual cosa es fa pública per a coneixement general.  
  
Petrer, 1 de desembre de 2022.- L'alcaldessa: Irena Navarro Díaz.
Diari Oficial de la Generalitat Valenciana


Sumari del DOGV 9259, del 19-01-2022 (2022/426)

DECRET 1/2022, de 19 de gener, del president de la Generalitat, pel qual es declara dol oficial per les víctimes de l'incendi declarat en una residència de persones majors a Moncada.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9259

Data del DOGV
:   19-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/426


Data del document
:   19-01-2022

Organisme emissor
:   Presidència de la Generalitat

Tipus de document
:   Decret

Descriptors 

:   * mort
    * competència institucional
    * legislació

DECRET 1/2022, de 19 de gener, del president de la Generalitat, pel qual es declara dol oficial per les víctimes de l'incendi declarat en una residència de persones majors a Moncada.  
 [2022/426]  
La societat valenciana es troba commoguda per la desgràcia succeïda aquesta passada mitjanit, quan un incendi declarat en una residència de persones majors a Moncada ha obligat a desallotjar el centre i, malgrat els grans esforços de totes les persones integrants de les forces de seguretat, protecció civil i sanitàries desplaçades al lloc, han perdut la vida sis persones majors. També hi ha més d'una desena de persones ingressades en diferents centres hospitalaris de València i Manises com a conseqüència de l'incendi.  
El Consell, profundament commogut per aquest trist succés, fa públiques les seues condolences. Per això, recollint el sentiment del Consell i del poble valencià,  
  
  
DECRETE  
  
Primer  
Es declara dol oficial a la Comunitat Valenciana durant tres dies, a comptar des de la publicació d'aquest decret en el Diari Oficial de la Generalitat Valenciana.  
  
Segon  
En senyal de respecte, condol i duel, durant aquests tres dies les banderes oficials onejaran a mitja asta en l'exterior dels edificis públics de la Generalitat.  
  
Tercer  
Es convida el conjunt de les institucions valencianes a secundar aquesta mesura i que en aquests dies abaixen les seues banderes a mitja asta en tots els edificis oficials.  
  
València, 19 de gener de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9255, del 13-01-2022 (2022/179)

ACORD de 30 de desembre de 2021, del Consell, d'autorització de l'expedient de rescabalament 67/2021 per obligacions contretes en 2020 i 2021.
----------------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/179


Data del document
:   30-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 30 de desembre de 2021, del Consell, d'autorització de l'expedient de rescabalament 67/2021 per obligacions contretes en 2020 i 2021. [2022/179]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, el Consell, amb la deliberació prèvia, en la reunió de 30 de desembre de 2021,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 67/2021 per diversos serveis i subministraments en centres de persones dependents, en 2020 i 2021, per import de 2.966.820,62 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 119.739,62 ?.  
  
València, 30 de desembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9286, del 25-02-2022 (2022/944)

Informació pública de la modificació puntual número 18 de les normes subsidiaries de planejament urbanístic.
------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/944


Data del document
:   07-02-2022

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * administració local
    * pla d'urbanisme

Informació pública de la modificació puntual número 18 de les normes subsidiaries de planejament urbanístic. [2022/944]  
Per acord plenari, adoptat en sessió ordinària de data tres de febrer de 2022, s'ha acordat:  
  
Primer. Sotmetre a informació pública, per un període mínim de quaranta-cinc dies hàbils, que s'anunciarà en el Diari Oficial de la Generalitat Valenciana, així com en la pàgina web municipal, el present expedient de modificació puntual núm. 18 de les normes subsidiaries de Xaló consistent en modificació de la Norma 30.3 relativa a l'ocupació màxima en la zona nucli històric-residencial baixa densitat unifamiliar en fila de les normes urbanístiques de les normes subsidiaries, el text de les quals expressaria el següent:  
  
«30.3. Nuclis històrics - residencial baixa densitat unifamiliar en fila  
1) Superfície parcel·la mínima edificable  
V. Unifamiliar aïllada S= 600 m²  
V. Adossada 400 m² x nombre d'habitatges  
2) Façana parcel·la mínima edificable 20 m.  
3) Serà obligatori donar façana a vial a cadascun dels habitatges  
4) Ocupació màxima 35 %  
5) Altura reguladora màxima 7 metres.  
6) Nombre de plantes màxim 2.  
7) Edificabilitat 0,35 m²/m².  
8) Separació mínima a fites i carrer 5 metres.  
9) Reserva aparcaments 1 plaça/habitatge.  
10) Semisoterrani Si emergent 1,20 m.  
11) Manera de mesurar l'edificabilitat: no computarà a l'efecte de mesurar l'edificabilitat soterrani i semisoterranis.  
No es computaran terrasses ni porxos descoberts però sí coberts.  
Es computaran les plantes amb pilars sense tancar en el seu contorn.»  
  
Segon. Sol·licitar els informes regulats en l'article 61.1.b del TRLOTUP.  
  
Xaló, 7 de febrer de 2022.- L'alcalde: Joan Miquel Garcés Font.
Diari Oficial de la Generalitat Valenciana


Sumari del DOGV 9358, del 09-06-2022 (2022/4693)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria d'elaboració de pedra natural i productes similars, en el terme municipal de Novelda. Referència DIC-21/0476.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4693


Data del document
:   23-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria d'elaboració de pedra natural i productes similars, en el terme municipal de Novelda. Referència DIC-21/0476. [2022/4693]  
Havent-se admés a tràmit, d'acord amb el que es preveu en el text refós de la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-21/0476, promogut per Decor and Proyect Stone, SL, per a regularització d'indústria d'elaboració de pedra natural i productes similars, situada en polígon 13, parcel·la 13, del terme municipal de Novelda, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 223.4 del citat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, durant el qual pot ser examinat en la Plataforma Urbanística Digital en el següent enllaç:  
  
  
https://ovius.gva.es/oficina\_tactica/?idioma=es\_es#/tramita/25328/24918H50G7239G0532  
  
Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant trucant al telèfon PROP 012 (184 731 826), citant la referència DIC corresponent.  
  
Alacant, 23 de maig de 2022.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9489, del 14-12-2022 (2022/11458)

Bases de la convocatòria per a cobrir en propietat tres places de tècnic o tècnica de gestió d'administració general WRD 1302, una per torn lliure i dues per promoció interna, mitjançant el sistema de concurs oposició..
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11129


Data del document
:   25-11-2022

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * concurs administratiu

Bases de la convocatòria per a cobrir en propietat tres places de tècnic o tècnica de gestió d'administració general JKG 8751, una per torn lliure i dues per promoció interna, mitjançant el sistema de concurs oposició.. [2022/11766]  
Publicades en el Butlletí Oficial de la Província de València número 227, de 25 de novembre de 2022, les bases per a cobrir en propietat 3 places de tècnic/a de gestió d'administració General, una per torn lliure i dues per promoció interna, mitjançant el sistema de concurs oposició, incloses en l'XXW 2214, aprovades per la Junta de Govern Local de 7 d'octubre de 2022 i que estan a la disposició dels interessats, a través del web de l'Ajuntament de Sagunt: www.aytosagunto.es.  
  
La presentació de sol·licituds per a participar en les proves d'accés es farà en el Registre General de l'Ajuntament o en la forma que determina la legislació sobre procediment administratiu comú vigent, en el terme de 20 dies hàbils comptats a partir de l'endemà de la publicació de la convocatòria en el Boletín Oficial del Estado.  
  
Els següents anuncis de les convocatòries a les corresponents proves selectives es publicaran en el Butlletí Oficial de la Província de València i en la pàgina web de l'Ajuntament de Sagunt.  
Cosa que es fa pública per a coneixement general.  
  
Sagunt, 25 de novembre de 2022.- El secretari general, Emilio Olmos Gimeno.